
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02252/2013-04
17.01.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 17.01.2014. године, донела је

О Д Л У К У

о акредитацији студијског програма
мастер академских студија

Утврђује се да УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ са седиштем у  DOCVARIABLE ConvertString(Adresa,1,5) \* MERGEFORMAT ВОЈСКЕ ЈУГОСЛАВИЈЕ 12,  DOCVARIABLE ConvertString(Sediste,1,5) \* MERGEFORMAT БОР, ПИБ:  DOCVARIABLE PIB \* MERGEFORMAT 100629192, Матични број: 07130210,  испуњава прописане стандарде за акредитацију студијског програма: мастер академске студије – ИНЖЕЊЕРСКИ МЕНАЏМЕНТ у оквиру поља техничко-технолошких наука и то за упис 48 (четрдесетосам) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ са седиштем у  DOCVARIABLE ConvertString(Adresa,1,5) \* MERGEFORMAT ВОЈСКЕ ЈУГОСЛАВИЈЕ 12,  DOCVARIABLE ConvertString(Sediste,1,5) \* MERGEFORMAT БОР, је дана 04.11.2013. године поднела захтев за акредитацију студијског програма мастер академске студије – ИНЖЕЊЕРСКИ МЕНАЏМЕНТ у оквиру поља техничко-технолошких наука под бројем 612-00-02252/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ и предлог одлуке, достављени су Комисији за акредитацију и проверу квалитета.
Назив дипломе: МАСТЕР ИНЖЕЊЕР МЕНАЏМЕНТА.
Студијски програм мастер академских студија Инжењерски менаџмент садржи све елементе утврђене законом. Адекватно су дефинисани назив и циљеви студијског програма,  Врста студија и исходи учења, Академски назив, Услови за упис на студијски програм. Овај студијски програм траје једну годину (два семестра) на којима се стиче 60 ЕСПБ. Број бодова је правилно дефинисан за сваки обавезни и изборни предмет, као и за мастер рад. Предуслови за упис појединих предмета дати су у оквиру књиге предмета. Није омогућено преузимање предмета из других студијских програма. Услови за прелазак са других студијских програма су дефинисани. Прилог 1.1 -Структура програма  јавно је публикована на сајту установе www.tf.bor.ac.rs  

Студијски програм Инжењерски менаџмент обезбеђује стицање одговарајућих компетенција за обављање посла мастер инжењера менаџмента. Сврха студијског програма Инжењерски менаџмент  је да обезбеди компетенције у области креативно-инвентивно-иновативно оријентисаног планирања, организовања, кадровања, вођења и контролисања основних функција производних и услужних компанија ради обезбеђивања њиховог континуираног раста и развоја.  Указујемо једино на највероватније лапсус у тексту, како би установа кориговала. "Реализацијом овако конципираног студијског програма школују се мастери инжењерског менаџмента, који поседују компетенције које су упоредиве са дипломираним инжењерима менаџмента са најбољих школа у свету. Наиме, компетенције наших мастера треба да буду упоредиве са компетенцијама мастера инжењерског менаџмента, а не дипломираних инжењера менаџмента у свету. Сврха програма јавно је публикована на сајту установе www.tf.bor.ac.rs  

Сврха програма Инжењерски менаџмент је јасно формулисана и у складу је са задацима и циљевима установе.
Циљеви су добро формулисани, у складу су са задацима Установе и укључују стицање компетенција и вештина студената, једино нису у потпуности усклађени са предметима у оквиру курикулума. Наиме, ако је један од три обавезна предмета Менаџмент, други Логистика, а трећи Теоријске оносве израде мастер рада, онда се кроз циљеве установе мора видети да се поред стицања знања из менаџмента (што установа предвиђа у циљевима), предвиђа и стицање знања из логистике ( што установа не предвиђа у циљевима, а требала би).  Прилог 1.1 -Циљеви програма  јавно су публиковани на сајту установе www.tf.bor.ac.rs  

Опште и специфичне компетенције су дефинисане и у складу су са структуром и садржајем студијског програма, али мора се оценити не посебно јасно и прецизно. Оне су ипак описане, са посебно дефинисаним допунским компетенцијама које програм пружа на основу јасног схватања институције који све изазови стоје пред свршеним студентом - инжењером који заврши студије на студијском програму "Инжењерски менаџмент". Рецензент замера извесну уопштеност текста и известан недостатак прецизности код дефинисања основних компетенција, пре свега специфичних компетенција које овај програм јасно разликују од других програма Установе истог нивоа, истог програма Установе нивоа основних академских студија као и од сродних програма других установа, што све треба да опредељује студенте да изаберу баш овај програм. Коначно, стоји иста примедба као и код програма основних студија - за програм оваквог квалитета очекивано је било да се јасније, у складу са савременим тенденцијама, компетенције јасно повежу са исходима учења, што је делимично изостало. Са друге стране, у тексту овог стандарда има довољно елемената који јасно указују на квалитет програма и Установе и на детаљно промишљање код заснивања елемената овог програма, а такође су ту и специфични елементи који припадају компетенцијама на нивоу мастер студија (припрема за докторске студије, способност за компетентно демонстрирање знања, итд.). Има и похвалних детаља, као на пример студентска конференција која обучава студенте за елаборирање резултата свог рада, па је висока оцена ипак недвосмислено заслужена. 

Курикулум студијског програма Инжењерски менаџмент траје 1 годину, односно 2 семестра, (укупно 60 ЕСПБ). На студијском прогарму су сви предмети једносеместрални. Изборна настава на студијском програму чини 53,33% укупног броја ЕСПБ, што је и више од траженог стандарда.  У курикулуму је предвиђено 20 часова активне наставе недељно (600 на годишњем нивоу). Од укупног броја часова активне наставе 55% чине часови предавања и вежби. Од укупног броја часова предавања и вежби, предавања чине 54%. Стручна пракса је обавезна у другом семестру у обиму од 60 часова, она носи 6 ЕСПБ бодова. Није предвиђен  начин оцењивања стручне праксе, што је препорука за установу да учини. Курикулум не садржи посебно издвојен студијски истраживачки рад (СИР је садржан у оквиру сваког предмета у курикулуму), али садржи предмет Теоријске основе израде мастер рада које носе 8 ЕСПБ бодова и уводи студента у писање мастер рада. Студент заврашава студије израдом мастер рада који се састоји од израде самога рада  и одбране мастер рада пред комисијом, међутим, није дефинисано како се формира оцена мастер рада, што је препорука за установу да учини. Мастер рад носи 8 ЕСПБ бода.  Све табеле стандарда 5 су  попуњене, дати су сви  извештаји у форми електронског формулара.

У књизи предмета дати су називи предмета, типови предмета, статус предмета, број ЕСПБ бодова, име и презиме наставника. Дефинисани су циљеви предмета са очекиваним исходима, знањима и компетенцијама као и садржај предмета. Наведена је препоручена литература, методе извођења наставе, начин провере знања и оцењивања. Установа је све веома добро урадила. Једина препорука је да код услова предмета установа поведе рачуна о томе да је дефинишући потребна предзнања из неких предмета које студенти слушају на основним студијама, себи ограничила могућност уписа студената са других установа који нису те предмете слушали на основним студијама. Ако је циљ установе да на мастер студије уписује искључиво кандидате који су завршили и основне студије на тој установи, онда је то уреду. Међутим, уколико установа жели да пружи могућност и кандидатима са других установа са сличним програмима да се уписују, могла би да редефинише услове уписа предмета.

На мастер академским студијама није предвиђена подела предмета по типу, стога се овај ред не узима у обзир при обрачуну оцене стандарда 5
Програм је добро конципиран и нуди најновија стручна знања. Напомена: установа прави лапсус у тексту и врло често уместо појма мастер студенти наводи појам дипломирани студенти.

Програм је делимично усаглашен са другим програмима на Установи.

Програм је солидно усклађен са програмима иностраних високошколских установа.

Укупан број студената на установи је 1163, установа располаже са простором укупне површине 6146 m2 . Број студената на овом студијском програму је 48, а простор који је на располагању за овај студијски програм је укупан простор установе. Што указује да је број студената који се уписује у складу са просторним могућностима. Укупно просечно оптерћење наставника на целој установи је 5.84, а сарадника је 9.02, проценат наставе који држе наставници у радном односу је 93.92%. На студијском програму просечно оптерћење наставника  је 1.86, а сарадника је 3.67, проценат наставе који држе наставници у радном односу је100%. Тако да је број студената усклађен и са могућношћу оптерећења наставника и сарадника.

Студенти са студијског програма Инжењерски менаџмент имају дирекну проходност и рангирају се на основу просечне оцене и времена студирања на ОАС, а са других факултета уз предходно полагање диференцијалних испита дефинисаних Правилником о упису на првом и другом нивоу студија.

ЕСПБ бодови су дефинисани за сваки предмет.

Сваки предмет је вреднован одређеним бројем ЕСПБ бодова у зависности од обима и врсте активности које студент треба да реализује у процесу савладавања градива  које је предвиђено за сваки предмет појединачно. Број ЕСПБ бодова утврђен је за поједине предмете по јединственој методологији која је усвојена на Факултету и односи се на све студијске програме. Сваком предмету се додељује одговарајући број ЕСПБ бодова тако да укупно оптерећење студента током године студија износи 1800 сати рада, односно 60 ЕСПБ бодова ( један бод вреди 30 сати рада). У зависности од оптерећења  студената на предмету (активна настава, семинарски, графички и осталои радови, консултацијем време за спремање и полагање испита) јединствено се додељује одговарајући број ЕСПБ бодова.Број бодова за сваки предмерт датог студијског програма се одређује на заједничком састанку шефова катедри на којима се предмет реализује и предметног наставника.

Успешност савлађивања градива од стране студената  прати се током школске године у процесу реализације наставе кроз следеће видове: припремљеност студената и његово присуство и активно учествовање у настави, израда семинарских радова, пројеката и других задатака као и парцијалне провере знања путем колоквијума. Свака од ових активности на сваком предмету је посебно вреднована одређеним бројем поена у зависности од радног оптерећења студента за њено савлађивање. На тај начин, студент у предиспитним обавезама у просеку остварује најмање 50 поена а највише 70 од укупно 100 поена колико је максимално могуће остварити полагањем испита.

Сваки предмет из студијског програма има јасан и објављен начин стицања поена у оквиру књиге предмета.

На студијском програму Инжењерски менаџмент, у настави је  ангажовано 11 наставника, од којих је свих 11 наставникa у пуном радном односу. Просечно оптерећење наставника по овом студијском програму је 1.86. Ни један наставник на овом програму нема оптерећење веће од 12 часова активне наставе недељно. Просечно оптерећење наставника у установи је 5.84. Дате су све радне књижице наставника.

Проценат часова активне наставе коју изводе наставници са 100% радног времена износи 100%.

Обзиром да је реч о Факултету сви наставници су доктори наука.Овај ред није узет у обзир при обрачуну просечне оцене овог стандарда.

На студијском програму Инжењерски менаџмент, у настави је  ангажовано 3 сарадника од којих су сви у пуном радном односу. Просечно оптерећење сарадника по овом студијском програму је 3.67. Ни један сарадник нема оптерећење веће од 10 часова. Просечно оптерећење сарадника на установи је 9.02. Дате су све радне књижице сарадника. Једина примедба је што код асистенткиње Воза Данијеле није уписана диплома о завршеним мастер студијама у радној књижици, а има избор у звање асистента. Препорука за установу је да отклони овај административни пропуст.

Наставници предвиђени за реализацију овог студијског програма  имају одличне референце, које укључују и радове публиковане у часописима на СЦИ и ССЦИ листи. 

Да, величина група за предавања и вежбе одговара Допуни стандарда за акредитацију студијских програма у оквиру техничко-технолошког поља.

Установа је обезбедила одговарајући простор за извођење наставе. Установа располаже простором укупне површине  6146 m2, обзиром да је број студената на овом програму 48, а у целој установи 1163  површина предвиђена за реализацију наставе је у потпуности у складу са стандардима. 

Установа за потребе овог програма располаже са 2  учионице, 1 компјутерском лабораторијом, 3 лабораторије за рад наставника и 1 библиотеку са читаоницом. Укупан простор установе је много већи од овде наведеног, с тим да је он намењен другим студијским програмима. У сваком случају просторни услови су веома добри.

Установа је обезбедила одговарајући радни простор за наставнике и сараднике. Установа располаже са 19 кабинета за потребе наставника са овог програма.

Обезбеђена је одговарајућа опрема.

Установа даје идентични списак од 181 библиотечке јединице као и за основне студије. Не може се студентима мастер студија нудити иста литература као и студентима основних студија. Стандарди траже да установа има минимум 100 библиотечких јединица по сваком програму. Стога се захтева од установе да допуни свој библиотечки фонд релевантном литературом.

Установа је обезбедила покривеност свих предмета релевантном литературом. Од 9 предмета  за 4 предмета аутор уџбеника је предметни професор. За све предмете постоје и књиге других аутора. Установа у стандарду наводи да је 70% предмета покривено литературом предметних професора али тај податак није тачан, што се види у тбелама 10.4 и 10.5. Препорука за установу је да не износи ставове које не може да документује.

Установа има уверљив систем квалитета на основу кога перманентно унапређује све сегменте наставног процеса и рада на Факултету, применом дефинисаних процедура и поступака за обезбеђење квалитета. Овај студијски програм само прати стратегију обезбеђења квалитета на Установи, за коју се може рећи да представља узор у позитивном смислу. Квалитет студијског програма Ижењерскои менаџмент на мастер академским студијама, као и свих студијских програма Техничког факултета у Бору обезбеђује се функционисањем Система менаџмента квалитетом. Препорука КАПК приликом спољашње провере квалитета била је да Установа размисли о о покретању процедуре за увођење стандарда ИСО 9001: 2008. Иако је култура квалитета негована изгледа посебно на студијском програму Инжењерског менаџмента, може се приговорити да највећу опасност представљају чести заокрети у образовној понуди Установе који су мотивисани тржишном оријентацијом и који ометају редовно иновирање и осавремењивање курикулума и наставних садржаја. Код овог програма може се констатовати да Установа одступа од своје сопствене негативне праксе - програм мастер академских студија Инжењерског менаџмента уанпређује се постепено и сигурним квалитативним захватима у смислу унапређења без наглих резова. Похвално је да сама Установа наводи да пажљиво студира Извештај КАПК о самовредновању и имплементира сугестије о унапређењу система квалитета.

Студенти имају активну улогу у доношењу и спровођењу стратегије обезбеђења квалитета. Посебно је значајна оцена квалитета наставног процеса која се утврђује опсежним анкетирањем студената. Самовредновање је саставни део стратегије обезбеђења квалитета и спроводи се периодично. Комисија за контролу квалитета има 9 чланова од чега је (сасвим примерено) два члана из реда представника студената. У процесу провере квалитета студијског програма спроводи се опсежно анкетирање студената.  Уверење је рецензента да су студенти довољно и квалитетно укључени у процес контроле квалитета студијског програма у оквиру система менаџмента квалитетом установе и студијског програма. Мало се шта озбиљније може приговорити овом веома солидном систему квалитета, а рецензент има резерве према јавном публиковању оцена свих наставника из студентских анкета; европска пракса је да сваки наставник има поверљиви увид у своје оцене, као и референтни субјекти у систему квалитета који предузимају евентуалне корективне мере; јавност свих оцена је контрапродуктивна. 

Установа има уверљив систем квалитета на основу кога перманентно унапређује све сегменте наставног процеса и рада на Факултету, применом дефинисаних процедура и поступака за обезбеђење квалитета. Овај студијски програм само прати стратегију обезбеђења квалитета на Установи, за коју се може рећи да представља узор у позитивном смислу. Квалитет студијског програма Ижењерскои менаџмент на мастер академским студијама, као и свих студијских програма Техничког факултета у Бору обезбеђује се функционисањем Система менаџмента квалитетом. Препорука КАПК приликом спољашње провере квалитета била је да Установа размисли о о покретању процедуре за увођење стандарда ИСО 9001: 2008. Иако је култура квалитета негована изгледа посебно на студијском програму Инжењерског менаџмента, може се приговорити да највећу опасност представљају чести заокрети у образовној понуди Установе који су мотивисани тржишном оријентацијом и који ометају редовно иновирање и осавремењивање курикулума и наставних садржаја. Код овог програма може се констатовати да Установа одступа од своје сопствене негативне праксе - програм мастер академских студија Инжењерског менаџмента уанпређује се постепено и сигурним квалитативним захватима у смислу унапређења без наглих резова. Похвално је да сама Установа наводи да пажљиво студира Извештај КАПК о самовредновању и имплементира сугестије о унапређењу система квалитета.

Студенти имају активну улогу у доношењу и спровођењу стратегије обезбеђења квалитета. Посебно је значајна оцена квалитета наставног процеса која се утврђује опсежним анкетирањем студената. Самовредновање је саставни део стратегије обезбеђења квалитета и спроводи се периодично. Комисија за контролу квалитета има 9 чланова од чега је (сасвим примерено) два члана из реда представника студената. У процесу провере квалитета студијског програма спроводи се опсежно анкетирање студената.  Уверење је рецензента да су студенти довољно и квалитетно укључени у процес контроле квалитета студијског програма у оквиру система менаџмента квалитетом установе и студијског програма. Мало се шта озбиљније може приговорити овом веома солидном систему квалитета, а рецензент има резерве према јавном публиковању оцена свих наставника из студентских анкета; европска пракса је да сваки наставник има поверљиви увид у своје оцене, као и референтни субјекти у систему квалитета који предузимају евентуалне корективне мере; јавност свих оцена је контрапродуктивна. 
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ  за студијски програм мастер академске студије – ИНЖЕЊЕРСКИ МЕНАЏМЕНТ у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02252/2013-04
17.01.2014. године
Б е о г р а д
У В Е Р Е Њ Е
О АКРЕДИТАЦИЈИ студијског програма
мастер академских студија
УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ са седиштем у  DOCVARIABLE ConvertString(Adresa,1,5) \* MERGEFORMAT ВОЈСКЕ ЈУГОСЛАВИЈЕ 12,  DOCVARIABLE ConvertString(Sediste,1,5) \* MERGEFORMAT БОР, ПИБ:  DOCVARIABLE PIB \* MERGEFORMAT 100629192, Матични број: 07130210, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма мастер академске студије – ИНЖЕЊЕРСКИ МЕНАЏМЕНТ у оквиру поља техничко-технолошких наука и то за упис 48 (четрдесетосам) студената у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

